অসম ক্রী়ড়া ব'র্ড কৰ্মী সংঘই অহা ২০-২১ জুলাইত 'অসহযোগ আন্দোলন'ৰ কাৰ্যসূচী ঘোষণা কৰিছে। কৰ্মচাৰীসকলে সপ্তম দৰমহা আয়োগৰ প্ৰতিবেদনৰ ভিত্তিত ৰাজ্যৰ আন চৰকাৰী কৰ্মচাৰীৰ সমহাৰত দৰমহা প্ৰদানৰ বাবে ৰাজ্য চৰকাৰক অন্তিম সময়সীমা নিৰ্ধাৰণ কৰি দিছিল আৰু সেই সময়সীমা অতিক্ৰম কৰাৰ বাবেই এনে কাৰ্যসূচী গ্ৰহণ কৰিবলৈ বাধ্য হয়।
উল্লেখ্য যে যোৱা ২৯ মে'ত কামৰূপৰ সহঃ শ্ৰম আয়ুক্ত, ব'ৰ্ড অব স্প'ৰ্টছৰ সচিব আৰু ক্ৰীড়া ব'ৰ্ডৰ কৰ্মী সংঘৰ লগত এখন ত্ৰিপাক্ষিক আলোচনা অনুষ্ঠিত হৈছিল। আৰু সেই আলোচনাতে ব'ৰ্ডৰ সচিবে এসপ্তাহৰ ভিতৰত দৰমহাৰ সংশোধনী ফাইল প্ৰস্তুত কৰি ব'ৰ্ডৰ অধ্যক্ষ তথা মুখ্য মন্ত্ৰী সৰ্বানন্দ সোণোৱাললৈ প্ৰেৰণ কৰা হ'ব বুলি কৰ্মী সংঘক আশ্বাস প্ৰদান কৰিছিল।
কিন্তু কৰ্মী সংঘই সচিবে প্ৰদান কৰা প্ৰতিশ্ৰুতিৰ বাবে বাট চালে প্ৰায় এমাহ। আৰু এমাহ উকলি যোৱাৰ পাছতো কোনো ব্যৱস্থা গ্ৰহণ নকৰাত কৰ্মী সংঘই অসহযোগ আন্দোলনৰ কাৰ্যসূচী ঘোষণা কৰিছে।
উল্লেখ্য যে গুৱাহাটী নেহৰু ষ্টেডিয়ামত কৰ্মৰত ব'ৰ্ডৰ কৰ্মচাৰীসকলে ৰাজ্য চৰকাৰৰ নিম্নতম মজুৰি আইনৰ দ্বাৰা অনুমোদিত মজুৰিতকৈও কম পৰিমাণে পাৰিশ্ৰমিক গ্ৰহণ কৰে।
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
